Odense Adresse-Contoirs Efterretninger, 1847-04-10
Udgaaede: den 6 April. M. P. Jørgensen af Fredericia, til Nyborg, Slup Marie Apelone, ballastet; J. H. Thuesen af Assens, til Middelfart, Jagt Elisabeth Sophie, ballastet; J. Møller af Odense, til Aarhuus, Jagt Jda Henriette med Klude; den 7de, J. N. Sønnichsen af Fanøe til Engelland, Galeasen, Meta med Havre; M. H. Schytt af Ellerbeck, til Kiel, Jagten die Hoffnung med Havre; K. R. Fischer af Odense, til Svendborg, Slup den unge Hans, ballastet: J. Bryde af Tønsberg, til Norge, Slup Canaris, med et Parti Korn; M. Rude af og til Kjerteminde, Jagt Elisabeth, ledig: F. C. Hincke af og fra Kjerteminde, Jagt Maren Kjerstine, ledig: A. Steffensen af Odense, til Kjøbenhavn, Jagt Emanuel, med Stykgods; den 8de, S. Nielsen af Sandefjord, til Norge, Slup Johannes med et Parti Korn; C. Malmsteen af Østerriisøer, til Norge, Slup Anna med et Parti Korn: A. Barber af Cokencia, til Engelland, Skonnert Ane med Havre; H. C. Hansen af og til Veile, Slup Kjerstine, ballastet; R. B. Free af Grosensehn, til Engelland, Kuff Frau Anna m. Havre, P. Sørensen af Horsens, til Engelland, Jagt Frederik Christian m. Byg; H. Pedersen af og fra Assens, Jagt Margrethe, ballastet. Nogle bemærkninger. betræffende det projecterede nye Gadeanlæg i Odense. Deels som Formand for den Committee, der af Borgerrepræsentantskabet var nedsat for at overveie Kammerraad HillerupsForslag, deels fordi jeg saavel tidligere som især ved denne Leilighed har interesseret mig levende for en saadan Plans Udførelse, har jeg meget nøie gjennemtænkt og sat mig ind i den hele Sag, og jeg finder mig derfor foranlediget til at tage til Gjenmæle mod det Jnserat, som findes i No. 67 og 68 af Fyens Stiftstidende. Jeg skal da bestræbe mig for, deels i Almindelighed at vise de Fordele, som Communen upaatvivleligt vil erholde, hvis Planen bliver gjennemført, - deels specielt at imødegaae de Modgrunde, som ere anførte i ovennævnte Jnserat. Den vigtigste Fordeel, som den hensigtsmæssige Jværksættelse af dette Projekt vil skaffe Communen, er efter min Mening den, at Beboelserne her i Byen ville blive forøgede ved et stort Antal gode, sunde og tidsvarende Leiligheder; at dette vil drage flere Jndvaanere til Staden og navnligen Saadanne, fra hvilke kan ventes betydeligt Bidrag til Communalafgifternes Bestridelse, kan vistnok ikke betvivles. - En saadan Formerelse baade af Bygninger og Jndvaanere vil naturligviis, ogsaa have til følge, at Næringsbrugerne og Haandværkerne ville finde en forøget Virksomhed, hvilket vel igjen fordeelagtigst vil indvirke paa de andre Klasser i Samfundet. - En anden Fordeel, som ligefrem Gadens Anlæggelse og det medfølgende Gjennembrud af Byens Vestergade vil medføre, er den Lettelse, som vil finde Sted ved Communicationen mellem Byen og dens nordvestlige Opland, deels derved, at Passagen fra den saakaldte Ruggaards=Landevei vil kunne lægges gjennem den nye Gade, deels ved Fordelelsen af den stærke Færdsel, som nu finder Sted, gjennem Vesterport, hvorved en stor Gene vil blive afhjulpen. Herved vil ogsaa Jndkjørselen ved Vindegadsporten falde bort som en Hovedindkjørsel, hvortil den formedelst sin Sneeverhed ikke egner sig, medens den forøgede og beqvemme Communication med Byens Vestergade vil være en betydelig Gevinst for Vindegaden med dens hosliggende Grunde, hvilke upaatvivleligt ville afgive Byggepladse, som baade formedelst deres sunde Beliggenhed og gode Vand, samt med Hensyn til Byens Arrondering ere meget passende. Føies hertil det, som Communicationen paa et Hovedpunkt, nemlig ved Gjennembruddet paa Vestergade, vil vinde ved den friere Adgang, hvilken navnlig i Jldebrandstilfælde og ved Markedstid er af stor Betydning, vil det efter min Mening være indlysende, at vor Commune i Almindelighed vil erholde store Fordeele ved den projecterede Plans Udførelse. Naar man dernæst henvender Opmærksomheden paa de i Jnseratet anførte Modgrunde, da vil man her finde tvende Hovedspørgsmaal opstillede, som Planens Gjennemførelse for Øieblikket kan siges at være en Nødvendighed, og om dens Følger i den nærmeste Fremtid ikke ville blive trykkende og afskrækkende for Grundeierne og Jndvaanerne i Almindelighed." Forsaavidt der da, det første Spørgsmaal betræffende, paastaaes i Jnseratet, at der ikke fattes Huusleiligheder for nærværende Tid, saa er det min fulde Overbeviisning og vistnok almindeligen anerkjendt, at der netop er Mangel især paa gode og tidsvarende Beboelser, navnlig for større Familier, samt at kun sjeldent Leiligheder staae vacante, medens derimod ofte Familier maae finde sig i at flytte ind i nyligt indrettede, raae og følgeligt usunde Beboelser. Naar det endvidere hedder i Jnseratet, at her findes Byggepladser i Overflødighed, baade udenfor Portene og i selve Hovedgaderne, samt i Vindegaden, da maa jeg hertil bemærke Følgende: Hvad det første Punkt angaaer, kan det efter min Mening ikke være ønskeligt, at der bygges flere af de sædvanlige Smaaboliger udenfor Portene, medens man vel heller maatte søge at concentrere Byen. Dernæst findes i Hovedgaderne kun tvende ubetydelige Tomter, som anvendes til Tømmerpladser af Næringsdrivende, medens der vel findes adskillige smaae og gamle Vaaninger, som rigtignok burde ombygges, men som ville afgive en altfor kostbar Byggeplads for den, som skal kjøbe saadanne til Nedbrydelse, hvis de overhovedet ere til Salg. Hvad angaaer den Omstændighed, at i Jnseratet Vindegaden uden den nye Gades Anlæggelse anbefales som en passende Byggeplads, da maa det i høi Grad undre mig, at den, som vil give sig af med at veilede sine Medborgere i et for dem vigtig Anliggende, saaledes kan stille sig blot, da aabenbart Vindegaden aldrig med Fordeel vil kunne bebygges, med mindre det projecterede Gjennembrud af Vestergade finder Sted. Hvis den projecterede Plan bliver gjennemført, forekommer det mig fremdeles, at den vil medføre en Nærmelse henimod Kanalen, da den upaatvivleligt i Fremtiden vil have en Udvidelse af Byens Bygninger i denne Retning uden om Slotshaven til følge, ved Jndkjøb af Aalykkegaardens Grund, hvilken Omstændighed vel ikke kan betragtes som nogen ubetydelig Fordeel. – Naar man sammenholder alle disse Punkter, vil det efter min Mening være indlysende, at den projecterede Plans Udførelse vel ikke kan betragtes som en absolut Nødvendighed, men som en gunstig Leilighed, hvilken, hvis de to nu kjøbte Gaarde blive opbyggede af ny, aabenbart ikke vil findes i mange Tider.